Den drabsdømte Martin Ritter har anket sin dom på 12 års fængsel for drabet på 43-årige Tina Olesen i Brovst. Det var Vestre Landsret, som tirsdag afsagde dommen over den 21-årige bagersvend. - Jeg er uenig i afgørelsen, og det undrer mig lidt, at den er truffet af et enigt nævningeting, siger den dømtes forsvarer, Jens Christian Christensen. Han hæfter sig ifølge nordjyske.dk ved, at den 21-årige er dømt ud fra den laveste grad af forsæt til at dræbe. - Jeg mener, at vi nærmer os en dom for uagtsomt manddrab i stedet, siger forsvareren. Den 43-årige kvinde blev kvalt under en sexleg. - Den dømte gjorde jo ikke noget for at begrænse faren for Tina Olesen. Dermed har han indset muligheden for, at hun kunne dø af sexlegen, siger anklager Søren Beckermann.

Opsummering:
[size=2] [/size]Han havde ikke til hensigt at dræbe, siger forsvarer for
bagersvend, der er dømt for drab på kvinde i Brovst.